Diari Oficial de la Generalitat Valenciana


Sumari del DOGV 5811, del 22-07-2008 (2008/8970)

RESOLUCIÓ d'1 de juliol de 2008, del director general de Salut Pública de la Conselleria de Sanitat, per la qual s'adjudiquen ajudes per al desplegament de projectes de prevenció i control del tabaquisme en l'àmbit de la Comunitat Valenciana durant l'any 2008.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8970


Data del document
:   01-07-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública
    * tabaquisme
    * suport econòmic
    * investigació

RESOLUCIÓ d'1 de juliol de 2008, del director general de Salut Pública de la Conselleria de Sanitat, per la qual s'adjudiquen ajudes per al desplegament de projectes de prevenció i control del tabaquisme en l'àmbit de la Comunitat Valenciana durant l'any 2008. [2008/8970]  
Per Orde de 22 d'abril de 2008, de la Conselleria de Sanitat (DOCV núm. 5756, de 06.05.2008) es van convocar i es van aprovar les bases reguladores per a la concessió d'ajudes al desplegament de projectes de prevenció i control del tabaquisme en l'àmbit de la Comunitat Valenciana durant a l'any 2008.  
En els pressupostos de la Generalitat Valenciana per a l'exercici 2008, hi ha una dotació de 50.000 euros en l'aplicació pressupostària 82.30.79.0735.683.81, codi de línia T6673000.  
Vist que les entitats representades pel personal investigador que al final es relacionen han sol·licitat ajudes per al finançament projectes de prevenció i control del tabaquisme, en els termes que preveu l'orde de referència.  
Atesa la normativa d'aplicació general, i vista la resolució definitiva de la comissió avaluadora de les ajudes que va avaluar els projectes, seguint els criteris de selecció establits en l'article 8 i va determinar les prioritats i necessitats per mitjà de ponderació dels criteris que s'han de seguir per a la concessió d'ajudes, procurant garantir l'eficàcia i eficiència en matèria de prevenció i control del tabaquisme.  
Atés que s'han complit els requisits de publicitat, concurrència i objectivitat exigits per a la concessió d'ajudes i subvencions a càrrec dels crèdits dels capítols de transferències corrents i de capital, segons que establixen els articles 45 i 46 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública, de la Generalitat Valenciana.  
D'acord amb el que s'ha exposat i per raó de les atribucions que em conferix l'article 16 de l'Orde de 17 de novembre de 2005, de la Conselleria de Sanitat, l'article 4 del Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, modificat pel Decret 1/2006, de 13 de gener, del Consell de la Generalitat i article 35 de la Llei 5/1983, de 30 de desembre, del Govern Valencià, modificada per la Llei 1/2002, de 26 de febrer, de la Generalitat Valenciana, resolc:  
Primer  
Concedir les ajudes per a finançar els projectes d'investigació per a la prevenció i control del tabaquisme que en l'annex es relacionen, així com les quantitats, a les entitats representades pel personal investigador, per a contribuir al finançament de projectes que exercisquen activitats de prevenció i control del tabaquisme, per un import total de 50.000 euros.  
Segon  
Els beneficiaris de les ajudes han de remetre a la Direcció General de Salut Pública una memòria detallada del projecte i un resum, juntament amb una llista detallada de les despeses totals fetes.  
Així mateix han de remetre's les separates de publicacions o comunicacions a congressos, si n'hi havia. En la publicació de treballs científics, presentació de comunicacions a congressos o reunions científiques, i altres activitats científiques que tinguen lloc com a resultat d'esta ajuda, han de consignar l'origen del seu finançament i enviar a la Direcció General de Salut Pública un exemplar de la publicació, amb menció del número d'expedient. Així mateix, es remetrà a la Direcció General de Salut Pública les publicacions que es produïsquen com a conseqüència de l'ajuda, després de la presentació de la memòria.  
ANNEX / ANEXO  
Llista definitiva dels projectes que reben ajuda / Relación definitiva de proyectos que obtienen ayudas   
  
Llista de projectes que no obtenen ajuda / Relación definitiva de proyectos que no obtienen ayudas  
  
Tercer  
Notifique's la present resolució a tots els interessats, que posa fi a la via administrativa. Es pot interposar un recurs contenciós administratiu en el termini de dos mesos comptats des de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, així com els articles 10 i 46 de la Llei 29/1998, de 13 de juliol, reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.  
València, 1 de juliol de 2008.- El director general de Salut Pública: Manuel Escolano Puig.